10. 12. 82 De Europæiske Fællesskabers Tidende Nr. L 350/11 KOMMISSIONENS FORORDNING (EØF) Nr. 3305/82 af 9. december 1982 om gennemførelsesbestemmelser for administrativ bistand ved udførsel af ost, som kan få særbehandling ved indførsel til Norge KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2931/79 af 20. december 1979 vedrørende bistand ved udførsel af landbrugsprodukter, der kan modtage særbehandling ved indførsel i et tredjeland (1), særlig artikel 1, stk. 2, og ud fra følgende betragtninger : Norge har indvilliget i at tillade import af vissé oste samt udvide importkontingenterne for Fællesskabet til en særlig importafgift; denne foranstaltning skal gælde fra 1. januar 1983; Fællesskabet har forpligtet sig til administrativt at bistå de norske myndigheder med henblik på at sikre en korrekt anvendelse af overenskomsten ; med henblik herpå skal de pågældende oste ledsages af et certifikat udstedt af de kompetente myndigheder i Fællesskabet ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Mælk og Mejeriprodukter — UDSTEDT FØLGENDE FORORDNING : Artikel 1 Ved udførsel til Norge af ost henhørende under pos. 04.04 i den fælles toldtarif, der er fremstillet i Fælles- skabet, udstedes efter anmodning et certifikat svarende til den i bilaget viste model. Artikel 2 1. — Blanketten trykkes på hvidt papir og på engelsk. Formatet skal være 210 x 297 mm. Certifikatet forsynes med et løbenummer, som det udstedende organ påfører. () EFT nr. L 334 af 28. 12. 1979, s. 8. De udførende medlemsstater kan kræve, at den blan- ket, der skal anvendes på deres område, ud over engelsk trykkes på et af deres officielle sprog. 2. m—Certifikatet udfærdiges i én original og mindst to kopier. Kopierne bærer samme løbenummer som øriginalen. Originalen og de tilhørende kopier udfyldes enten på skrivemaskine eller i hånden; i sidstnævnte tilfælde skal de udfyldes med blæk og blokbogstaver. Artikel 3 1. — Certifikaet og de tilhørende kopier udstedes af det organ, der er udpeget hertil af hver medlemsstat. 2. Det udstedende organ bevarer en kopi af certifi- katet. Originalen og den anden kopi forelægges det toldsted, hvor toldklarering ved udførsel til Norge finder sted. 3. Det i stk. 2 nævnte toldsted påtegner certifikatet i den hertil bestemte rubrik på originalen og udleverer dette til den, der har forelagt det. Kopien opbevares af toldstedet. Artikel 4 Certifikatet er kun gyldigt efter påtegning af det pågældende toldsted. Certifikatet gælder for den deri angivne mængde. En mængde, der afviger med højst S % fra den i certifikatet nævnte mængde, anses dog for at svare til dette. Artikel 5 Medlemsstaterne træffer alle nødvendige bestemmelser til kontrol af oprindelse, sort og kvalitet af de oste, for hvilke der udstedes certifikater. Artikel 6 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1983.